Krokialaukio tvenkinys
Krokialaukio tvenkinys – tvenkinys Alytaus rajone, prie vakarinės Krokialaukio gyvenvietės dalies. Susidaręs patvenkus Peršėkės upę (Nemuno intakas) 28,7 km nuo jos žiočių. Ilgis iš vakarų į rytus 2,25 km, plotis iki 0,6 km. Altitudė 79,3 m. Pietinis ir šiaurvakarinis krantai aukštoki, kranto linija labai vingiuota. Aplinkui daugiausia plyti dirbami laukai. Debitas: Upės: 1,09 m³/s Užtvankos skaičiuotinis: 33 m³/s Tvenkinys suformuotas 1978 m. Užtvanka 245 m ilgio, 8 m pločio. Vandens pralaida – šachtinė. Įrengta 1981 m. Tvenkinio vanduo naudojamas laukams drėkinti. Gyvenvietės prie Krokialaukio tvenkinio: Krokialaukis, Čiurlionys I, Čiurlionys III, Navininkai. Šiaurine pakrante eina kelias  1106  Santaika–Krokialaukis–Verebiejai .